钦定古今图书集成/明伦汇编/氏族典/第334卷 > 刘𤩽
## 钦定古今图书集成/明伦汇编/氏族典/第334卷 > 刘𤩽

按《南齐书刘𤩽传》：“𤩽字子珪，沛国相人，晋丹阳尹惔
六世孙也。祖弘之，给事中。父惠，治书御史。𤩽少笃学，
博通五经，聚徒教授。丹阳尹袁粲荐为秘书郎，不见
用。除安成王抚军行参军，公事免。自此不复仕。袁粲
诛，𤩽微服往哭，并致赙助。太祖践阼，召𤩽入华林园
谈语，敕使数入，而𤩽自非诏见，未尝到宫门。后以母”
老阙养，重拜彭城郡丞。武陵王为会稽太守，上欲令
𤩽为武陵王讲，除会稽郡丞，学徒从之者转众。性谦
率通美，不以高名自居。及卒，门人谥曰“贞简先生。”